
UN BIAHA MAS TA PRIMINTI 
BAHA PRIJS AWA Y CORIENTE 


NA NIVEL COMERCIAL 
TA PUSHA PA HABRI 
FRONTERA Y NA NIVEL 
GUBERNAMENTAL 
PORTA TA CERA 


COHO TA FOR DI MESA PERO 
PARLAMENTO DI 
E ISLANAN NO TIN 
“ZEGGENSCHAP” 
DEN ESAKI 


TA INVENTA OTRO 
NIFICACION PA 
FRAUDE Y CORUPCION 
DEN MUNDO POLITICO 


VACUNA GATE Y CASO HOWELL 

A 
unke e reunion programa recientemente na nivel guber- 
namental no a tuma luga, na nivel comercial e contac- 
tonan a esaki. E banda comercial di ambos banda ta mira e im- 
portancia pa habri e frontera entre e islanan Hulandes y Ven- 
ezuela. Hopi hende ta sigura cu e prijsnan barata cu e Aru- 
bianonan tabata conoce antes di Venezuela no ta existi mas. 
Durante e diferente contactonan cu tabatin entre ambos ban- 
da comercial, a sigura cu nan ofertanan lo ta miho cu esnan 
cu Aruba ta trahando cu nan actualmente. Aunke cu e ultimo 
reunion oficial no a sigui, e contacto entre gremio comercial 
semper a keda existi. Asina siman pasa tabata na Aruba rep- 
resentantenan di Fedecamaras, un organisacion estilo di Ca- 
mara di Comercio. 


Fedecamaras a organisa un cumbre unda tabata presente 
representantenan di Corsou y Aruba. Den declaracion cu e 
vice presidente Adan Celis a duna na Union Radio, el a expresa 
hopi satisfaccion pa e reaccion y interes cu tin pa cu produc- 
tonan Venezolano manera berdura y fruta, ademas di materi- 
alnan di construccion cu ta fabrica na e pais ey. Calculo haci 
ta mustra cu e intercambio comercial aki cu Venezuela cu ta 
mas cerca di e islanan por ta riba 200 miyon dollar pa aña. Di 
parti di e islanan mes, tin hopi interes pa turismo di salud, cual 
den pasado tabata existi hopi caba. Venezuela, e ehecutivo a 


bisa na e radio emisora, tin excelente specialista y clinicanan. 
Hasta el a papia di intercambio di experticio. Fedecamara ta di 
opinion cu apesar cu por tin diferencia di opinion entre gobi- 
ernonan, no por cera frontera ya cu esaki lo perhudica no e 
gobierno pero e pueblonan y su ciudadanonan. Den cuadro 
di esaki a firma un MoU entre Venezuela y Reino Hulandes pa 
habri e frontera. A para esaki pa atende prome cu e aspec- 
tonan tecnico. Un di e aspectonan cu e ehecutivo a menciona 
ta esun di visa. Con ta bay haci cu e tripulantenan cu lo biaha 
regularmente pa e islanan pa trece material. No por bay saca 
un visa pa cada biahe. 


Antes por corda cu Aruba tabata importa hopi pisca y cabaron 
for di Venezuela. E tabata un negoshi floreciente pero despues 
di e cierre e prijs di e productonan aki a subi pa motibo cu e 
ruta y e intermediarionan den e compra prome cu e producto 
yega Aruba a bira mas largo. Manera por corda, ta e vice presi- 
dente ehecutivo di e regimen di Maduro, esta Delcy Rodriguez, 
cu a manda un mensahe via di Twitter, informando cu el a 
mantene un reunion cu Embahador di Reino Hulandes na 
Caracas, Robert Schuddeboom, pa trata e tema di relacion 
bilateral entre e paisnan. 


Tambe por corda cu e propio presidente Nicolas Maduro den 
mensahe publico a bisa “keda pendiente pasobra tin noticia 
positivo”. Di ambos banda ta pendiente pa kico lo bay pasa 
despues cu e relacionnan a wordo para desde 2019, causa 
pa un ayudo humanitario pa Venezuela cu mester a pasa via 
di Corsou y cual tabata lidera pa e Gobierno interino di Juan 
Guaido. 


Na nivel comercial ta pusha 
pa habri frontera y na nivel 
gubernamental porta ta cera 


N 
o ta prome bes cu esaki ta sosode pero tradicionalmente 
Minister Glenbert Croes for di 2017, ta lanta un dia ca- 
minda e ta kere cu e tin bon noticia pa pueblo di Aruba, rela- 
ciona cu reduccion di prijs di awa y coriente. Durante di cam- 
paña electoral na 2017 tanto Minister Croes como su parti- 
do MEP a priminti pueblo cu sigur nan lo reduci prijs di awa y 
coriente asina cu nan drenta gobierno pero te cu awe dia 16 di 
Januari, casi 6 aña despues, esaki no a tuma luga. 
Aña pasa dia 30 di Juni, gerencia di WEB Aruba NV a informa 
comunidad cu e lo introduci un ahusta di prijs di awa y coriente 
cu lo a drenta na vigor dia prome di Juli 2022 pero Gobierno 
a dicidi interveni ya cu esaki no por wordo haci cu pueblo y a 
bay contra di e aumento aki. Gobierno a exigi un aumento di 
tarifa mas socialisa y un reparticion mas husto pero despues 
cu gerencia di WEB a duna un presentacion den Parlamento, 
prijs di awa y coriente a subi perhudicando miles di cas aki na 
Aruba. 


Diahuebs ultimo un biaha mas Minister Glenbert Croes a bin 
dilanti y declara cu su gobierno ta trahando riba e asunto pa 
reduci tarifa di awa y coriente bek, reaccionando asina riba un 
comunicado emiti pa AHATA den cual nan ta suplica gobierno 
pa baha prijs di awa y coriente mirando e situacion serio di 
inflacion cu esaki tabata parti di dje. Minister Croes a mustra 
cu ta evaluando e situacion aki manera a wordo cumbini na 
momento cu a aumenta e tarifanan y awor seis luna ta yegando 
pero e mandatario no a duna ningun tipo di siguransa na pueblo 
cu realmente prijs di awa y coriente lo bay wordo reduci. 


AHATA a mustra cu a manda un carta na luna di december 
ultimo na stakeholdernan y caminda a mustra cu na momento 
cu a aumenta e tarifanan, a informa cu despues di seis luna 
lo evalua pa baha e prijsnan atrobe y seis luna ta yega fin di 
e luna aki. Na mes momento AHATA tambe a mustra cu prijs 
di heavy fuel oil riba mercado mundial, a conoce reduccion 
formal y tin cu mira esaki tambe den e prijs di awa y coriente. 
Sinembargo conociendo e track record di e gobierno aki, 
pueblo no por carga mucho speransa cu e promesa aki si lo 
por bira realidad. 


Minister ta bolbe haci promesa 
di baha prijs di awa y coriente 

D 
ia 10 di November di 2020, Su Mahestad Rey Willem 
Alexander riba peticion di Secretario di Estado di Asun- 
tonan Interior y Relacionnan di Reino, a pidi pa conseho di 
Raad van State van het Koninkrijk, pa formalisacion di un 
“Caribisch Orgaan voor Hervorming en Ontwikkeling” cu a 
bira conoci como COHO. 


E comunicado di Raad van State dia 10 di November 2020 
a bisa entre otro: 
“Het voorstel van rijkswet strekt tot de instelling van het 
Caribisch orgaan voor hervorming en ontwikkeling (COHO). 
Het COHO heeft tot doel om in Aruba, Curaçao en Sint Maarten 
te bevorderen dat hervormingen van bestuurlijke aard 
worden doorgevoerd, duurzaam houdbare overheidsfinan- 
ciën worden gerealiseerd en de weerbaarheid van de econ- 
omie wordt versterkt, met inbegrip van de rechtsstatelijke 
inbedding daarvan.” 


Dia 21 di Maart 2021 e ley aki a wordo publica y a wordo 
masha critica mes pero gobierno Hulandes a insisti cu esaki 
tin cu continua cueste loke cueste pero siman pasa den 
reunion di dos dia, ata COHO a wordo bari for di mesa y awor 
ta papia di un asina yama “onderlinge regeling.” 
Tanto Prome Minister di Corsou como Prome Minister di 
Aruba a elogia e hecho cu a logra di convence Hulanda pa no 
bin cu COHO mas pero a opta pa otro tipo di areglo caminda 
e islanan tin mas di bisa. 


COHO a wordo lanta y tin como meta cu tanto na Aruba, 
Corsou y Sint Maarten, percura pa reformanan wordo intro- 
duci den gobernacion di e paisnan aki y percura y sigura pa 
fiansa publico realistico y cu esaki lo stabilisa economia di 
e paisnan aki. 


Ora cu analisa e lenguahe Hulandes aki, por 
compronde cu loke COHO ta bin haci, ta di tuma 
over trabou di Parlamento, ya cu Parlamento di e 
islanan lo tin como unico responsabilidad pa aproba tur 
loke COHO ta di acuerdo cu’ne ya cu Parlamento no ta sigui 
controla maneho di gobierno manera supuestamente esaki 
mester ta e situacion. 


Loke a pasa na Philipsburg siman pasa ta un biaha mas gobi- 
ernonan di e tres islanan y cu Hulanda, ta hisa pone cos 
riba Parlamentonan di e pais, ta determina con nan lo tin cu 
sigui funciona bou direccion di un of otro instituto y caminda 
ningun Prome Minister, no a bin dilanti y menciona cu esta 
awe dialuna lo duna informacion na Parlamento, cual ta e 
instituto cu Hulanda kier pone ‘buitenspel.’ 


Practicamente Hulanda cu ta esun cu a presenta tur e 
conceptonan aki pa controla e islanan den Caribe, awor ta 
para hunto cu mesun gobiernonan cu e kier controla pero na 
Hulanda si ta Eerste y Tweede Kamer ta keda cu nan autori- 
dadnan legal. 
Ora cu ta papia di “onderlinge regeling” e no ta duna mucho 
espacio pa mira kico realmente esaki ta nifica cu e por haya 
un status awor cu mas contenido cu e COHO y ta straño con 
e tipo di desaroyonan aki ta tuma luga sin cu e Consehonan 
Legislativo di e islanan mes, tin algo di bisa of cuestiona den 
e asunto aki. 


E nomber COHO ta cambia pero aparentemente autonomi- 
anan di e Consehonan Legislativo di Aruba, Corsou y Sint 
Maarten, lo no tin mesun independencia manera semper 
nan tabatin, ya cu ta mustra cu a base di e “onderlinge 
regeling”, lo pone cu 
no ta Parlamento ta 
esun cu lo controla 
e maneho di gobi- 
ernonan pero e 
comision aki di 
OR. 


COHO ta for di mesa pero 


Parlamento di e islanan no tin “zeggenschap” den esaki 

N 
a luna di Maart di 2021, dia 30 di Maart, den oranan di 
un atardi sorprendente, Prome Minister Evelyn Wever 
Croes a bishita Gobenador Alfonso Boekhoudt pa asina en- 
trega retiro di su gabinete dor di pidi Su Excelencia pa dis- 
olve Parlamento. 


Eynan e prome gabinete Wever Croes un coalicion forma pa 
MEP-POR y RED a yega su fin ya cu segun e prome manda- 
tario, e no por goberna c’un partner di coalicion, cu ta ser 
sospecha di fraude administrativo cu placa di pueblo. 


Alan Howell e tempo ey lider di partido POR tabata ser inves- 
tiga pa un maneho sospechoso di fondonan di e fundacion 
di fraktiemedewerker y caminda MOT lo ta esun cu a bati 
alarma pa movecion di miles di florin di cuenta di e funda- 
cion di POR pa cuenta personal di Howell. 


Howell a perde su posicion den parlamento y despues el a 
wordo prohibi tambe pa drenta cualkier centro policial di e 
pais pa motibo di ta bou di investigacion pa un suma di alre- 
dedor di 250 mil florin. 


Prome Minister demisionario e tempo ey a declara algun 
dia despues: 
“Pa un gobierno cu ta carga integridad halto riba agenda, 
esaki ta algo cu a sacudi Gobierno y Partido MEP en general. 
Prome Minister, despues di delibera internamente, y delibera 
cu señor Howell, el a dicidi cu e ta keda Parlamentario maske 
cu e ta un sospechoso acusa di a malversa fondo di pueblo, 
a dicidi cu no por sigui goberna. Gobierno no por wordo 
sosteni pa un miembro cu ta un sospechoso.” 


VACUNA GATE 
Siman cu a pasa Minister di Salud, sr Dangui Oduber a bin 
dilanti y den un conferencia di prensa a mustra cu investiga- 
cion di e caso “vacuna gate”   a keda cla y cu e caso dentro 
di poco lo bin dilanti mesa berde. 


Segun e mandatario no ta trata di un asunto di miles di docu- 
mento falsifica y cu lo ta trata aki di ‘menos di 800’ certi- 
ficado falso cu a wordo bendi den un forma ilegal y corecto, 
loke cu otro palabra ta igual cu fraude. 


Aki ta sinta e gran diferencia di mentalidad politico di e 
actual gobierno pa loke ta fraude y corupcion, ya cu vacuna 


gate ta un caso di fraude y corupcion na gran escala y si 
ta solamente 800 documento of hasta uno of dos, e ta un 
fraude cometi cu no por wordo cataloga di otro forma. 


Alan Howell a ser someti na e poder hudicial pa investiga 
si el a kibra reglanan legal ora cu el a maniobra cu loke ta 
ser anticipa di ta un suma di 250 mil florin, cu ta igual c’un 
kwart di miyon florin, cu ta HOPI placa! 


Si analisa declaracion di Minister Oduber relaciona cu 
vacuna gate, 800 documento falsifica cu ta costa mil florin 
pa uno, ta yega na 800 mil florin, cu a haci e suma di ex 
Parlamentario Howell un cos conoci manera “chicken feet.” 
Si a cobra 750 florin pa documento esaki lo ta 600 mil 
florin cu ta mas cu mey miyon florin pero asina mes Minister 
Oduber ta kere cu no ta un asunto serio, caminda tin perso- 
nanan den e grupo aki, cu ta liga politicamente cu e minister 
y cu partido MEP. 


Pues claramente aki ta confirma cu pa partido MEP y su 
mandatarionan, “fraude y corupcion” ta haya un nificacion 
totalmente diferente si ta hendenan liga directamente cu e 
partido geel, mescos cu e caso di ex Minister Plenipotenciario 
Guillfred Besaril tambe a haci su mes culpabel na dje. 


Sinembargo pa motibo di Alan Howell a baha un gobierno 
cu tabata den baha caba pa motibo cu partido RED a bay 
Gobernador un siman prome pa tambe saca nan sosten na 
gobierno na 2021. 


Ta inventa otro nificacion pa fraude y 
corupcion den mundo politico 


Vacuna gate y caso Howell 


Dialuna, 16 Januari 2023 
AWEMainta 
LOCAL 
5 


Dialuna, 16 Januari 2023 
LOCAL 
6 
AWEMainta 


M 
irando bek riba un 2022 cu a cuminsa cu diferente reto unda 
entre otro efectonan di e pandemia ainda por a wordo sin- 
ti, mester bisa cu a yega na un nivel di recuperacion sumamente 
satisfactorio pa Aruba. 


TOURISM CREDITS 2022 
Tur kwartaal Banco Central ta observa e Tourism Credits (Tourism 
Receipts), cu ta mustra e cantidad di placa cu turismo ta trece pa 
nos economia. Mientras e cifranan di e ultimo kwartaal di 2022 
no ta conoci ainda, mester enfatisa e importancia di e indicador 
aki pa loke ta trata recuperacion di nos turismo, mirando cu e 
ta un di e indicadornan cu ta ilustra no e cantidad di bishitante 
cu a bin Aruba, pero e cantidad di placa cu a wordo genera a 
traves di nan bishita. A.T.A. a pone como meta pa yega recupera- 
cion di 95% pa e indicador aki den 2022. A.T.A. a premira cu lo 
surpasa e meta aki y lo por ta cerando aña cu un crecemento di 
17% versus 2019. Tourism Credits ta e entrada directo genera 
pa medio di turismo y ta exclui e entrada indirecto cu Aruba su 
economia ta genera danki na e industria turistico. 


DECEMBER 2022 DEN COMPARACION CU 2019 y 2021 
Den luna di december nos destinacion a ricibi un total di 110,435 
bishitante “stay-over”. Si compara luna di december 2022 cu 
december 2019 - cu tabata e ultimo aña normal di turismo, 
por mira cu Aruba a recupera 110% di locual a wordo ricibi na 
december 2019, cu ta indica un crecemento di 10%. 
Si compara december 2022 cu december 2021 por wak un recu- 
peracion di 123% cu ta indica un crecemento di 23%. 


2022 
Den 2022 Aruba a ricibi un total di 1,100,997 bishitante “stay- 
over”, cu ta representa un grado di recuperacion di 98% 
compara cu e mesun lunanan di 2019. Mientras a purba logra 
un recuperacion completo den cantidad di bishitante, e retonan 
na comienso di aña entre otro door di Omicron a hunga un rol 
den e recuperacion. Mester bisa si cu a logra surpasa e meta di 
95%. Remarcabel ta cu e mercado principal di cada region a 
logra surpasa e cifranan di 2019. Estados Unidos a surpasa e 
cantidad di bishitante di 2019 cu 20,275 bishitante- un crece- 
mento di 2.4%, Hulanda a surpasa e cantidad di bishitante di 
2019 cu 3,309 bishitante- un crecemento di 7.7% y Colombia a 
surpasa e cantidad di bishitante di 2019 cu 1,122 bishitante- un 
crecemento di 3.5%. 


MERCADONAN Y CATEGORIANAN DI ACOMODACION 
Den 2022 81.7% di e total di e bishitantenan “stayover” pa Aruba 


a bishita for di Norte America, 8.0% a bishita for di Europa, 7.6% 
a bishita for di Latino America y 2.7% tawata procedente di otro 
partinan di mundo. E porcentahe di bishitante di Norte America y 
otro partinan di mundo a subi mientras e porcentahe di Europa y 
Latino America a baha. 
Mirando e categorianan di acomodacion, den 2022 36.3% 
di bishitante a keda den hotelnan High-rise, 9.3% a keda den 
hotelnan Low-rise, 29.4% a keda den Timeshare y 25.0% a 
keda den otro tipo di acomodacion, conoci tambe como vaca- 
tion rentals. E porcentahe di bishitante cu a keda den Low-rise, 
Timeshare y otro tipo di acomodacion a subi mientras e porcen- 
tahe di bishitantenan cu a keda den High-rise a baha. 
Ta importante pa menciona cu A.T.A. tin acceso na un plata- 
forma unda por wak e cantidad di cas, apartamento y villas cu ta 
wordo uza como vacation rentals como tambe e prijs averahe pa 
anochi, e ocupacion y un calculacion di e entrada cu esakinan ta 
genera. Si compara 2022 cu 2019 por wak cu e prijs averahe di 
e acomodacionnan aki a crece cu 32%, for di un averahe di $172 
pa anochi na 2019 pa un averahe di $227 pa anochi na 2022. 
Si compara 2022 cu 2019 por wak cu e ocupacion averahe di e 
acomodacionnan aki a crece cu 5 punto di porcentahe, for di un 
averahe di 49% na 2019 pa un averahe di 54% na 2022. Den 
caso di entrada, si compara 2022 cu 2019 por wak cu e categoria 
a genera un crecemento den entrada di 115%. 


2023 
Pa 2023 lo bolbe uza 4 indicador pa midi turismo. Compara cu 
2019, na 2023, ta premira cu cantidad di bishitante lo recu- 
pera 105%, entrada di turismo lo recupera 117%, entrada di 
cambernan di hotel segun cifranan di AHATA lo recupera 100%, 
cantidad di bishitantenan crucero lo recupera entre 90% y 100%. 


Pa ricibi A.T.A. su ‘Statistical Monthly Report’ tur luna, por 
contacta Melanie Kelly na m.kelly@aruba.com 


Ilustrando un crecemento di 16% compara cu 2019: 


Turismo a contribui cu 3.2 biyon florin den economia di Aruba 

PUBLIC AUCTION 


For more information visit: 
WWW.JOHNSONNOTARY.COM 


a parcel of land, in total 1488 m2 in size, situated at L.G. Smith Boulevard in Aruba, recorded in the 
Title Registry of Aruba as Second Division Section C number 2800, 
a parcel of land, in total 533 m2 in size, situated at L.G. Smith Boulevard in Aruba, recorded in the 
Title Registry of Aruba as Second Division Section C number 2801, 
a parcel of land, in total 14031 m2 in size, situated at L.G. Smith Boulevard in Aruba, recorded in 
the Title Registry of Aruba as Second Division Section C number 2802, and 
a parcel of land, in total 922 m2 in size, situated at L.G. Smith Boulevard in Aruba, recorded in the 
Title Registry of Aruba as Second Division Section C number 2803. 


On Monday, January 30, 2022 at 11am, at the Chamber of Commerce, Aruba, will be auctioned 
in public (executoriale verkoop) pursuant to art. 3:268 and 3:254 Civil Code of Aruba: 


L.G. Smith Boulevard 95/ Palm Beach Plaza Mall 
A commercial building situated on four parcels of property land consisting of: 
1. 


2. 


3. 


4. 


Starting bid: Afl. 18.450.000,00 


Aureolastraat 24 
A residential house, situated on a right of long lease until 2 April 2057, in total approx. 508 m2 in size, 
situated at Madiki in Aruba, which parcel derives from the parcel recorded in the Title Registry of 
Aruba as First Division Section N number 1657. 


Starting bid: Afl. 215.000,00 


Malmokweg 26 
A residential house, situated on a right of long lease until 29 April 2034, on a parcel domein land with 
a measurement of 1.398 m2, situated at Malmokweg in Aruba, recorded in the Title Registry of Aruba 
as Second Division Section A number 163. 


Starting bid: Afl. 697.399,50 


AUCTION NOTARY: Th.R. JOHNSON 
·The auction is subject to the general conditions for foreclosure auctions and special auction conditions which 
will be determined by civil law notary Th.R. Johnson. 
·Seller has the right to not accept any bid, at its sole discretion. 
·The auction may be stopped or postponed at any time. 
·Each bidder must submit a bank guarantee and/or letter of credit issued by a bank in Aruba to the amount of the 
highest bid increased with an amount equal to the auction costs. 
·A signed and dated private bid can be submitted until 15 January , 2023, 5 PM. A bidding form can be 
downloaded on our website. 


A 
c t u a l m e n t e 
Conseho 
di 
Minister ta bezig cu 
preparacionnan pa 
bishita di Rey Willem 
Alexander, 
Reina 
Maxima y nan yiu 
Prinses Amalia. 


E ultimo biaha cu e 
famia real a bishita 
Aruba 
tabata 
8 
aña pasa, sin nan 
yiu muhe Prinses 
Amalia, pues esaki 
lo ta su prome biaha 
na Aruba. Gobierno 
di Aruba ta ansioso 
pa ricibi e bishita 
y ta haciendo tur e 
preparacionnan pa 
asina e famia real 
por haya un caluroso 
bon bini. 


Prome 
Minister 
Evelyn 
Wever 
- 
Croes 
a 
splica 
cu 
Rey 
Willem 
Alexander hunto cu 
su famia lo reuni 
cu Gobernador di 
Aruba, Parlamento 
di Aruba y Gobierno, 
pero banda di esaki 
lo tin amplio opor- 
tunidad pa comu- 
nidad 
tambe 
saluda Rey Willem 
Alexander, 
Reina 
Maxima y Prinses 
Amalia. 


E actividadnan lo 
tuma luga na playa 
y na San Nicolas, 
pues lo tin sufici- 
ente momento pa 
tur hende saluda e 


Preparacion andando pa bishita di Rey Willem Alexander, 
Reina Maxima y Prinses Amalia e luna aki 


famia real y pa mayornan presenta e yiunan na 
e Rey, Reina y Prinses di Reino Hulandes. 
Desde cu e bishita a wordo anuncia a tuma nota 
di hopi interes y entusiasmo den comunidad 
pa cual di parti gobierno ta desea cu scolnan 
tambe prepara pa e bishita y cu comercio decora 
nan establecimentonan pa duna Rey Willem 


Alexander, Reina Maxima y Prinses Amalia e 
caluroso bon bini na Aruba. 
Por ultimo, Premier Wever - Croes a bisa cu e 
programa y tur detaye manera fecha, orario y 
sitio di e bishitanan ainda ta den preparacion, 
pero desde awo henter comunidad ta invita pa 
asisti na esaki. 

M 
inister di Salud di Aruba, sr Dangui Oduber a indica cu e cantidad di 
casonan di covid na Aruba te cu siman pasa, tabata di un total di 
20 hende cu a test positief loke sin duda ta un cifra sumamente alentado. 
Sinembargo na mes momento lo ta bon pa DVG cuminsa presenta cifran- 
an mas realistico ya cu den comunidad tin un otro situacion cu lo no ta 
cuadra cu e realidad di e 20 casonan. 


Den un caso cu AWEMainta ta na altura di dje den un cas di famia caminda 
un total di cinco persona a test positivo na corona siman cu a pasa, loke 
riba su mes caba ta duna un otro nificacion na loke Minister a trece dilanti. 


Tin mas caso sin duda cu kisas no ta oficial ainda pero aki tin cu mustra cu 
e situacion ta manera Minister Oduber a indica, esta cu e ta bou di control 
sin cu mester bay den panico. 
Aki na Aruba tin mesun situacion cu tin for di luna pasa caba na Hulanda, 


Minister na Aruba informa cu tin 20 caso di Covid 


Na China tabatin 60 mil morto 


caminda un ola di casonan di griep normal ta 
creando inkietud cerca autoridadnan, caminda 
hospitalnan den henter e pais, tabata prac- 
ticamente yen cu ciudadanonan cu a wordo 
confronta c’un griep hopi pisa mes. 
Esaki a percura pa cierto sentimento di miedo 
entre varios comunidad Hulandes, kendenan 
a sali for di e punto di bista cu aki ta trata 
di casonan di corona virus, loke no tabata e 
caso. 


CHINA 
Despues di a ser confronta cu presion inter- 
nacional pa duna informacion corecto riba e 
situacion di Covid den e pais, autoridadnan 
gubernamental y di salud na China a dicidi di 
divulga cifranan den fin di siman. 
E cifranan ta papia di un scenario hororoso 
caminda den luna di December 2022, a keda 
registra un total di 60 mil morto den henter e 
pais door di Covid y aki autoridadnan a mustra 
cu esaki ta hendenan cu a fayece door di Covid 
for di 8 di December te cu 12 di Januari di e 
aña aki. 


Ainda falta e cantidad di hendenan cu a 
fayece na cas y cu no tur ora autoridadnan ta 
na altura di esakinan y di e cantidad di 60 mil 
fayecido, 90% di e mortonan ta hendenan cu 
ta riba 65 aña di edad, esta hendenan grandi. 
E cifra impresionante produci pa autoridadnan 
Chines ta diferencia totalmente di e informa- 
cion inicial cu tabata duna na WHO, esta cu 
pa dia tin solamente cinco hende cu ta fayece 
dor di Covid y segun otro cifranan ta mustra 
cu mayoria di hendenan grandi den e pais, no 
a ricibi vacuna contra Covid. 


Segun gobierno y autoridadnan di salud di e 
pais ta mustra cu e situacion ta bou di control 
y pa algun dia caba a stabilisa su mes caminda 
e cantidad di pashentnan den hospital, ta 
bahando rapidamente. 


WE'RE LOOKING 
FOR YOU 


APPLY ONLINE AT WWW.BUCUTI.COM/CAREERS 


ATTRACTIVE SALARIES WITH BONUS OPPORTUNITIES 
5-DAY WORKWEEK 
UP TO 27 VACATION DAYS (BASED ON YEARS OF SERVICE) 
HEALTH DISABILITIES AND LIFE INSURANCE 
DENTAL AND VISION INSURANCES 
SAVINGS & LOANS PROGRAM 
EMPLOYEE DISCOUNT AT TARA ECO SUPPLIES AND MAJOR 
LOCAL SUPERMARKET 


IF YOU ARE A PASSIONATE HOSPITALITY PROFESSIONAL, 
EAGER TO JOIN A WINNING TEAM, 
TOP 25 RESORTS IN THE WORLD ON TRIPADVISOR, 
ALSO THE FIRST CARBON NEUTRAL RESORT IN THE CARIBBEAN 


EXCELLENT BENEFITS 


CONCIERGE/ 
FRONT DESK AGENT 
FLUENT IN ITALIAN 
AND/OR GERMAN 


SOUS CHEF 
F&B 
SUPERVISOR 


BREAKFAST 
ATTENDANT 
(PART-TIME) 


HOST/ 
HOSTESS 
ENGINEERING 
ADMINISTRATOR 


COOK 
BARTENDER 


BEACH 
ATTENDANT 

D 
iasabra atardi polis a bay San Barbola, unda 
cu un problema na un adres a sali for di man. 
Informacion adicional tawata cu un di e parti- 
donan tin un bate di baseball cu ne. Na yegada, 
polisnan a topa esnan envolvi den e problema 
o sea ambos partido. Ey ta unda cu polisnan a 
wordo informa kico e homber  haci, esta cu e la 
yega e cas comete destruccion y tambe menasa. 


E homber a wordo deteni, pa destruccion y 
menasa. 


Problema na San Barbola 
Bate di baseball 
confisca y un 
persona deteni 

D 
iasabra anochi algo prome cu 11’or 
brandweer y polis a bay  Aruba’s Life 
Vacation Residences pa un candela. Segun 
informacion basta huma lo tawata saliendo 
for di e area di cushina y bar indicando un 
posibel candela.  Na yegada di Brandweer 
mesora nan bay mira di unda esaki ta bin. 
A resulta cu probablemente a lubida algun 
carbon den e cushina y esaki a causa bas- 
tante huma, creando e impresion cu e luga 
tawata candela. 


D 
iasabra anochi den careda di 11’or polis di trafico a bay parti patras di 
Marketplace unda e parkeerplaats ta, pa un incidente.  Na prome in- 
stante parce cu e chauffeur lo tawata tin un intercambio di palabra cu un 
dama. Durante cu e lo a bay reverse a mishi cu un otro auto. Securitynan di 
e tereno a yega na e sitio y lo a avisa polis mirando cu e homber den pres- 
encia di un mucha lo tawata tin un discusion un rato prome cu un muhe. 
Polis di trafico a yega y a handle e incidente aki den presencia di guardia 
nan di Marketplace.  


Despues di discusion homber a 
dal otro auto den parkeerplaats 


Brandweer a bay 
atende supuesto 
candela na 
condominio na Noord 

Bo mester un trabou? 
Nos ta buscando Security Guard. 


Operation ta activo 24/7, 7 dia pa siman. Bo ta entre 25 y 50 anja. Bo tin minimo EPB/ 
MAVO of un education equivalente, bo ta Liber di Droga, bo por presenta un Papel di 
Buena Conducta y por papia y scirbi Papiamento y Ingles. 
Nos tin e siguiente vacatura: 
Part-time – On Call Security Guards 
Nos ta oferece: 
Salario minimo y cu ta di acuerdo cu e leynan laboral nobo di Aruba. Lo por haya 
training ariba trabou y oportunidad pa trabou mas fiho si oportunidad tey. 


Por fabor manda bo CV cu un potret recien y un copia di un identificashon valido na 
nos e-mail job@rhodhana.com . Nos lo manda bo un application form pa ser yena. 
Nos NO ta procesa Permiso pa traha y NO ta hasi cambio di Firma. 
Si bo tin FIRMA LIBER, por fabor manda nos un copia tambe. 


Pa mas information, por fabor yama 583 0100/ 592 1072. 


INTERVIEWS: 
Interviews lo ser teni online usando VIDEO CONFERENCING (WhatsApp Video Call y/of 
ZOOM). 



E 
proximo meta di agenda 2030 ta bay riba e puntonan nr. 12, produc- 
cion y consumo responsabel y nr. 13 e cambio climatico. Na Hulanda 
e molinanan di biento ta mata 50 mil parha pa aña y ta un alteracion p’e 
ecosytema y un molestia pa e habitantenan. Pueblo di San Nicolas asina 
hopi partido mep ta stima boso y kier pone mas molina di biento. E plan 
di energia sostenibel a fracasa paso e ta haci mas daño cu bon. E boeren 
ta den lucha keto bay paso gobierno Hulandes kier kita nan terenonan di 
plantacion y di cria di bestia. E meta tras di esaki ta cu ningun hende por 
planta ni cria bestia. E ser humano mester bay come carni sintetico, insec- 
to y e cuminda cu e organisacion mundial aki ta produci. E pretexto ta cu 
stikstof ta malo pa e clima. Union Europeo a introduci un stikstofbelasting. 
Gobierno kier controla tur cos. 


E agenda socialista ta papia di igualdad. Unda e igualdad aki a keda? 
Socialista di siglo 21a keda solamente na palabra. Unda cu socialista 
drenta el a trece desastre. Nos tin ehempel rond di nos. Venezuela, Cuba, 
Nicaragua, Argentina, China, Chile, Colombia y awor Brazil. Mas bien 
e paisnan aki a bira comunista y e pueblo ta biba den miseria. Pueblo 
Colombiano ta prepara un welga general otro luna. Despues cu partido 
mep a hiba un campaña sin medida, awe locual cu nos por mira ta medida 
y desastre Nos isla en bes di bay dilanti a bay atras manera cangreu. Nos 
grandinan y esnan cu no tin trabao ta biba den miseria. Nan no por paga 
pa nan remedinan. Gobierno ta kere cu aumento di pensioen di 36 florin 
nan por biba cu’ne y di otro banda ta ranca mas cu 200 florin cu tur e 
medidanan. Punto 3 di e metanan di desaroyo sostenibel ta priminti bo 
“salud y bienestar y gobierno pa baha gasto ta kita 60 miyon florin pa aña 
riba salud di nos pueblo for di AZV y ta sconde tras di Hulanda. Esaki ta 
demostra con hopi gobierno ta stima nos pueblo pero den realidad e ta 
mata nos pueblo paso pueblo no tin placa pa paga pa nan medicamento. E 
medida den AZV a haci cu nos miho dokternan y enfermeronan ta bandona 
nos isla. Mesun cos ta pasa den otro departamento. Pueblo mester biba 
den pobresa mientras ministernan ta corre den auto di luho, ta biaha rond 
di mundo y ta fiesta. Medida pa pueblo y fiesta y luho pa gobierno. 


Locual cu ta dilanti porta ta un otro lock down y escasez di cuminda paso 
e paisnan no ta produci cuminda y ta manifesta pa nan libertad. Dia 11 di 
januari 2023 tur vuelo a cancela na Merca y Canada pa un rato. Imagina 
sin vuelo pa un par di dia. Excuus ta e cambio climatico. Kico lo pasa? 
World Economic Forum ta bay tin un reunion na Davos Suisa e siman nos 
dilanti. 
Hulanda ta participa cu 6 ministro y premier Rutte ta encabesa e delega- 
cion. WEF a laga sa cu e hackers ta bay ta activo den luna di maart, april 
y mei 2023. Plan di WEF ta pa crash e economia mundial pa asina nan bin 
cu e asina yama great rest y introduci e moneda digital. Tur ATM mashin 
bay down pa un par di dia. Zorg pa bo tin cash den bo saco pa por cumpra 
locual cu bo mester. E recesion lo por cuminsa den luna di maart y termina 
te cu den luna di December 2023. 
Si dia 4 di September 2016 e cristiannan a uni den e manifestacion, awe 


Eric Ras (Curpa): 


Pueblo sea alerta pa locual cu ta na caminda 


nos no ta den e lucha aki contra di e matrimonio di 
mesun sexo. Dia 8 di September 2016 Parlamento 
a pasa e ley sin tene cuenta cu e manifestacion. 
Gobierno di AVP tabata na mando. 


Tanto partidonan MEP, AVP y Democracia Real 
a vota na fabor. Minister president e tempo ey a 
keda keto y bisa cu e no por haci nada? Nos ta 
corda kico a pasa na Sta Cruz? Awe nos minister 
president ta bisa cu mester pidi conseho. Pueblo 
ta kere den cuentas de hadas? No ta nada straño 
pa nos di partido Curpa paso dia 23 di September 
2015 partido AVP a bay di acuerdo cu e agenda 
2030. Partido mep a bin den gobierno y tambe a 
sigui cu e agenda 2030 aki p’esey mes dia 17 di 
December 2020 a join Common Trust Network y 
Aruba a bira e prome pais den Caribe. 


Nos parlamentarionan cu ta bisa di ta Cristian y no 
ta sali na defensa di pueblo sino ta pidi pueblo pa 
firma un lista. No ta parlamentarionan ta defensor 
di pueblo? Tevreden, Berlis y Guedez e poder ta 
den boso man pa sali defende pueblo y no sconde 
tras di firmanan. Para pa e palabra di Dios y no 
sinta man cruz y laga boso gobierno destrui e 
famia tradicional. Partido Curpa ta e unico partido 
cu para firme pa e famia tradicional y lo sigui lucha 
pa e famia. Si como parlamentario boso no haci 
nada! E ayudo lo bin for di otro caminda. Dios lo 
haci algo den e dianan nos dilanti paso tin rema- 
nente cu no a dobla pa bal. E huicio di Dios ta na 
caminda. 

L O C A T E D A T B U C U T I 
& T A R A B E A C H R E S O R T 


P 
roximamente Parlamento di Aruba lo trata dos ley di presupuesto. E 
dos leynan ta encera e presupuesto 2023 di e Tourism Product En- 
hancement Fund (TPEF) y e presupuesto 2023 di Dienst Openbare Werken 
(DOW). 


E dos leynan aki lo keda trata den e siman aki. Segun e planificacion di 
Parlamento di Aruba, lo trata e ley di TPEF awe, dialuna 16 di januari y 
esun di DOW riba diahuebs 19 di januari 2023. 


Inversionnan di TPEF 
E fondo di mehoracion di producto turistico tin diferente categoria den 
cual e ta inverti. Entre otro den medio ambiente, atraccion turistico, cultura 
& herencia, investigacion & desaroyo y contingencia. E inversionnan pa 
2023 ta entre otro den mantencion y mehoracion di e strip di Eagle Beach. 
Tambe lo construi un ruta di cana for di Marriott Hotel te cu Palm Beach 
Plaza. Banda di esey, e TPEF lo inverti den cultura y herencia caminda lo 
bay traha na e mantencion di diferente museo riba nos isla. 


Inversionnan di DOW 
Manera ta e meta di DOW, ta pa construi caretera y mantene e infra- 


Parlamentario Ricky Hoek (MEP): 


Presupuesto 2023 di TPEF y 
DOW lo keda trata e siman aki 


Dos ley cu lo beneficia Aruba 


structura di pais Aruba. DOW ta enfoca entre 
otro tambe riba habri caminda pa construc- 
cion di parcelanan nobo y mantencion di e 
sistema di riolering. Den 2023 DOW lo bay 
enfoca na reconstrui e caretera(nan) dilanti 
di e hotelnan grandi. Esaki lo sosode den 
fase pa asina mantene e fluho di trafico. Di e 
forma aki DOW lo bay mehora e caretera cu ta 
wordo uza tanto door di e empleadonan den 
sector hotelero, taxistanan, bishitantenan y 
nos localnan. Banda di e area turistico, DOW 
lo bay pone algun caretera di asfalt nobo den 
algun bario rond di nos isla. 


Beneficionan pa Aruba 
Tratando y aprobando e dos leynan aki den 
Parlamento, Aruba lo bay beneficia di un 
calidad mas halto di e producto Aruba. Esaki 
ta haci cu tanto nos bishitantenan y nos 
localnan lo por sigui bishita nos museonan y 
haci uzo di areanan turistico of por bisa tambe 
areanan cerca di lama cu ta ofrece ruta pa 
cana y careteranan den bon condicion. 


Gobierno di Aruba a proclama aña 2023 como 
Aña di Union y Positivismo. Y den cuadro 
di esaki, nos tur lo sigui traha hunto na e 
reconstruccion y desaroyo di nos pais Aruba 
den un forma positivo. 


Dialuna, 16 Januari 2023 
AWEMainta 
POLITICA 
13 


D 
iabierna durante di un Conferencia di Prensa na Sint Maarten, Pre- 
mier Evelyn Wever - Croes conhuntamente cu Prome Minister di 
Corsou, Gilmar Pisas, Prome Minister di Sint Maarten Silveria Jacobs 
y Secretario di Estado Alexandra van Huffelen, a anuncia cu COHO no 
ta bin mas y na su luga ta bini un “onderlinge regeling”. Prome Minis- 
ter Wever - Croes ta splica di e situacion cu a conduci na COHO na aña 
2020, kico COHO tabata encera y e acuerdo cu a yega na dje awo como 
alternativa pa e COHO. 


Mesora despues cu e prome casonan di Covid a bati na nos porta dia 
13 di maart 2020, a realisa cu mundo financiero ta cerando porta pa 
fiansa. A premira un efecto devastador di Covid pa Aruba, cual a resulta 
di tabata asina tambe. Na e momento ey e unico alternativa tabata pa 
bati na porta di Hulanda. 
Pa dos luna Hulanda a presta Aruba placa, bou varios condicion (por 
ehempel recorte di salario di empleado publico cu 12.6%, recorte di 
salario di minister y parlamentario cu 25%, recorte di gasto di AZV cu 
Afl 60.000.000,-, implementa un norma maximo pa salario di direc- 
tornan di compania estatal, etc.) No tabata tin otro alternativa cu djis 
acepta esaki, pasobra tabata tin mester di e placa pa yuda sector priva 
pa no retira tur empleado, pa yuda esnan cu a perde trabou, pa cubri e 
gastonan gigantesco di e pandemia y pa sigui goberna nos pais. 


Sinembargo na fin di juni 2020 a bin cu un condicion draconico: Caribisch 
Hervormings Orgaan (CHE) cu despues a bira Caribisch Orgaan voor 
Hervorming en Ontwikkeling (COHO): pa 6 aña un organo consistiendo 
di 3 persona apunta pa gobierno Hulandes, lo determina con Aruba, 
Corsou y Sint Maarten, mester implementa reforma y a cambio Hulanda 
lo presta nos placa cu mester, pa por sobrevivi durante di pandemia. 


Gobierno di Aruba, despues di consulta varios biaha cu tur stakeholders, 
a indica di no por acepta e condicion di CHE/COHO. A negocia intens- 
amente pa algun luna largo, a pesar cu mas y mas gremio na Aruba a 
pidi pa firma liher. Prome Minister di Aruba Evelyn Wever - Croes mester 
a bay Hulanda durante e piek di e pandemia pa delibera cu Gobierno 
Hulandes. 
Tabata bou di hopi presion, di un banda ta inhusto pa entrega mas di 
Aruba su autonomia, di otro banda mester a literalmente scapa bida di 
hende. 
Mirando e necesidad y mirando cu Gobierno di Hulanda no kier a haci 
mas cambio, dia 13 di november 2020, a firma un acuerdo pa ehecuta e 
reformanan den e Landspakket (cual ta reformanan cu pa 80% nos mes 
a propone), y cu nos lo traha riba un ley di consensus di Reino COHO. 


Na aña 2021 e ley a wordo presenta na Parlamentonan di Aruba, Corsou, 
Sint Maarten y Hulanda. Tur 4 Parlamento tabata tin hopi critica riba e 
forma con Hulanda a impone e condicion aki y riba e contenido di e 
condicion. 
Basa riba e critica aki na juni 2022 Gobierno di Aruba a presenta un 
alternativa: un areglo mutuo (“onderlinge regeling”) en bes di COHO y 


COHO a wordo elimina, pero kico e tabata encera? 


elimina tur e condicionnan draconico. Un onder- 
linge regeling cu ta duna realse na e autonomia 
di nos paisnan y e responsabilidad cu e gobierno 
di e pais tin di carga. 


Den e reunion di Reino di juni 2022 cu a tuma 
luga na Aruba, a keda dicidi cu Aruba, Corsou y 
Sint Maarten lo prepara e areglo nobo basa riba 
e alternativa presenta pa Gobierno di Aruba. A 
sigui negocia cu Hulanda y durante e reunion 
di Reino di 12 y 13 di januari 2023 na Sint 
Maarten, a yega na acuerdo cu tur cuater pais ta 
sostene e Onderlinge Regeling. Un areglo cu ta 
respeta e posicion autonomo di cada pais, den 
cual no tres persona Hulandes lo determina kico 
ta mihor pa futuro di nos pais, pero nos mes! 
Un areglo cu ta basa riba cooperacion y traha 
hunto, en bes di sancion ora no cumpli. Y princi- 
palmente: un areglo cu ta respeta e posicion di 
nos Parlamentonan. Cu esaki e COHO definitiva- 
mente ta desaparece. 

D 
en aña 2022 a tuma luga un investigacion den cuadro 
di e Landspakket tema A pa mehoracion di e columna fi- 
nanciero di Pais Aruba. Basa riba e resultado di e investiga- 
cion a traha un Cuadro di Accion (‘roadmap’) cu puntonan 
di mehoracion na Departamento di Finansa y Centrale Ac- 
countantsdienst cu lo mester resulta den un ‘goedkeurende 
verklaring’ den aña 2026 pa e Cuenta Anual di Pais Aruba. 


Den cuadro di implentacion di e puntonan di accion den 
e ‘roadmap,’ Minister Maduro a habri aña ta reuni cu 
e directornan di Departamento di Finansa y Centrale 
Acountantsdienst pa asina por haya un bista di locual 
ta necesario pa por cumpli cu e ‘roadmap.’ Pa Aruba por 


conta cu un Cuenta Anual controlabel na aña 2026, e dos 
departamentonan gubernamental aki lo mester wordo miho 
ekipa pa asina e trabounan necesario por tuma luga pa por 
cera e ciclo presupuestario di nos Pais cu un Cuenta Anual 
controla y aproba pa Parlamento di Aruba. E mandatario a 
wordo informa cu cada departamento lo mester busca algun 
personal nobo den aña 2023 y 2024 pa fortifica e depar- 
tamentonan aki y agilisa e proceso pa por produci e infor- 
macion financiero cu ta necesario pa compila y controla 
e cuentanan anual di Pais Aruba. Pa e motibo aki Minister 
Maduro ta informa cu pronto lo bay habri solicitud pa asina 
por fortifica ambos departamento cu personal financiero 
cualifica. 


Tur Dialuna y Diahuebs 


Click Aki 


Minister Maduro di Finansa ta informa: 


Departamento di Finansa y Centrale Accountantsdienst 
ta bay wordo fortifica conforme e Cuadro di Accion 


Pa implementa tema A di e Landspakket 

C 
u mas di 700 participante y un 
record di tempo cu a wordo su- 
pera, diasabra dia 14 di januari ulti- 
mo e prome careda di coremento di 
aña Urataka Run & Walk a haci su re- 
greso den curason di Santa Cruz.  Un 
evento yena cu ambiente, Caribbean 
Mercantile Bank N.V. conhuntamente 
Urataka Center, ta marca e di 23 edi- 
cion di e evento deportivo aki.   


Urataka Run ta un careda anual di 5 
kilometer na unda tur edad, genero 
y nivel di preparacion ta bon bini pa 
participa. “Nos ta contento di ta bek 
y laga Urataka Center ta e punto di 
encuentro pa inicia e aña di careda 
di coremento. Cu pandemia tras di 
lomba e aña aki nos a ricibi tur coredo 
fiel, pero tambe hopi participante 
nobo cual pa nos ta haci Urataka 
run un bes mas un evento exitoso” 
Sr. Rigo Croeze di Urataka Center ta 
comenta. 


Caribbean Mercantile Bank N.V. ta 
mira e importancia pa continuamente 
apoya deporte y actividadnan cu ta 
rondona actividad fisico. Urataka Run 
ta e prome evento di coremento di 
aña y e aña aki a mustra di ta bek mas 
fuerte cu nunca. “CMB ta sumamente 
orguyoso di por contribui na e evento 
aki cu na su turno ta inspira grandi 
y chikito pa cuminsa aña mas salu- 
dabel”, Ilán Lopez, Communications 
Officer di Caribbean Mercantile Bank 
N.V. ta relata. 


CMB kier a gradici Patrishi Sports 
pa e organisacion impeccable como 
tambe tur colega di e banco cu e 
contribui como boluntario pa haci 
e regreso di Urataka Run uno mas 
grandi cu nunca. CMB lo sigui brinda 
su aporte den añanan binidero cu mas 
innovacion y ampliacion di e experi- 
encia deportivo aki. 


CMB orguyoso di a patrocina e regreso di e 
prome careda di aña Urataka Run & Walk 

D 
iadomingo 8 di januari ultimo a tuma luga e 
competencia pa eligi e Prins- y Panchonan 
pa Carnaval 69. Un Plaza Betico Croes comple- 
tamente yen por a disfruta di e talento y creacion 
cu e participantenan a presenta riba escenario. 
E resultado pa di eleccion Prins y Pancho 2022 
ta lo siguiente: 


Categoria Infantil: 
Prins BON: Dyshell Roga 
Pancho MUCHA: Aiden Harms 


Categoria Hubenil: 
Prins WISKUNDE: Lucas Geerman 
Pancho ALGEBRA: Shaqion van der Biezen 


Categoria Grandi: 
Prins BON: Ivan Werleman 
Pancho FRESCO: Endrick Panneflek 


Categoria Adulto: 
Prins THE SHOW: Tyson Croes 
Pancho MUST GO ON: Randolph Ras 


Minister di Cultura ta expresa palabra di masha 
pabien y hopi exito na e ganadonan cu nan 
responsabilidad pa dirigi e fiesta cultural mas 
grandi di nos pueblo den e miho forma. 
Un danki y pabien tambe na SMAC y e comision 
encarga. 


Minister di Cultura Xiomara Maduro ta felicita 
ganadonan di Prins cu Pancho Infantil, Hubenil y Grandi 

D 
iasabra 14 di januari ultimo a tuma luga e eleccion di reina di 
Colegio EPI den Entertainment Center. Un eleccion organisa 
pa e Bo-Groep di Unit Economia, cual ta trata di ocho studiante. 
E preparacion pa e evento a cuminsa for di algun luna pasa. E ta 
un tarea pa e materia di Bewegingsonderwijs(BO) cual tin como 
meta pa engrandece e parti di organisatie en leiding. Na final, e 
studiantenan ta recaudando fondo pa un studie reis den luna di 
februari. 


E evento tabata un exito rotundo. Ta mira bek na un Entertainment 
Center bon bishita y cu cinco candidata di dos categoria; studi- 
ante y docente. Apart di e show, speech di e candidatanan, tambe 
tabatin presentacion live di Easy B, Daddy Bass, Ty y Casper. 
A conta cu presencia di reinanan saliente, candidatanan cu lo 
participa otro siman pa e eleccion di SMAC, presidente di SMAC, 
director di EPI y representante DPS.  


E Bo-Groep ta gradici tur cu a sostene nan eleccion y yuda 
p’asina logra nan meta final y pa ricibi un punto tambe. Locual a 
subraya durante e evento tabata e premionan. Tabatin un cant- 
idad grandi di premio cu a reparti entre e candidatanan, entre 
nan, e ganadonan a ricibi mas cu seis premio, cual ta pasashi, 
weekend stay, dinner pa dos y mucho mas. Ambos candidata cu 
a gana a confirma cu lo participa den e eleccion di reina di SMAC 
di otro siman riba Plaza Betico.  


Donacionnan: Digicel, Res Realty, Aruba Bank, Costa Linda Hotel, 
EPI y Ryan Maduro, Vending Expressz Bo-Groep kier a yama danki 
tambe na dos MC, Kindra Sprok y Derrel Lampe.  


Resultado eleccion:  
Categoria Studiante: 
2nd runner up: Ariadna Harewood 
1st runner up: Judienne Celaire 
Winner: Jennely Winklaar 
Social Media Queen: Jennely Winklaar 
Popular Queen: Jennely Winklaar 
Best show: Jennely Winklaar 
Best speech: Jennely Winklaar 
Best costume: Judienne Celaire 
Miss Congeniality: Judienne Celaire 


Categoria docente:  
1st runner up: Rosmery Rondon 
Winner: Geraldine Albertsz 
Best show: Geraldine Albertsz 
Best speech: Geraldine Albertsz 
Best costume: Rosmery Rondon 
Popular: Geraldine Albertsz 
Social media: Geraldine Albertsz 


Jennely Winklaar y Geraldine Albertsz a sali Reina di Colegio EPI 

WILLEMSTAD - Continuando cu tratamento di e caso 
diabierna den sala di corte di Gregory Gonzales, Sheryl 
Emelina, acusa di a acepta soborno di Sergio Francillon y 
tambe comete falsificacion di documento, ta resalta cu tur e 
acusadonan a para ariba di ta inocente. 


Tambe Sheryl Emelina lo a faborece e ciudadano di fam 
Snijders, aceptando carchinan di entrada pa fiesta, cuminda 
y mas suma di placa. Apart di a duna trato di preferencia na 
Sergio Francillon pa esaki por a obtene permit di carga arma 
di candela, Emelina y Gonzales ta acusa di mal uzo di nan 
poder como empleado publico y falsificacion di documento, 
empleando na e Unit “Hoofd Bijzondere Wetten Corps Politie 
Curacao. Mas aleu Emelina ta acusa tambe di a maneha un 
negoshi di fia placa sin permit. 


Den sala di corte diabierna Gregory Gonzales a ninga redon- 
damente di a ricibi placa, e no tabata den e funcion ey mes 
na aña 2016, pero pa loke ta e permitnan duna, el a referi na 
su superiornan cu tambe a firma. 


E acusado Emelina a reacciona riba e tildamento cu su 
negoshi di fiamento di placa, bisando cu esey absoluta- 
mente no ta e caso cu e tin un negoshi di fiamento di placa. 
E no sa aparece at all riba facebook pa haci promocion. Pero 
pa loke ta asunto di fiamento di placa, lei mester conta pa 
un y tur ya cu tin mas persona cu sa atende cu fiamento di 
placa, pero cu no ta wordo persigui. Emelina a menciona e 
situacion sumamente ferfelo y doloroso cu su mama y otro 
famianan ta aden debi na tanto acusacion inhusto contra 
dje, anto e hecho cu pa tur e motibonan ey e no por drumi 
bon anochi. Sergio Francillon acusa di a soborna e duo y 
tambe comete falsificacion di documento a nenga categori- 
camente cu e tabatin di haber cu Gonzales y Emelina te pa 
el a soborna nan. 


Francillon a palabra bastante largo durante tratamento di e 
caso diabierna, pa splica cu tur e acusacionnan di Ministerio 
Publico ta robes. Mas aleu a capta atencion cu den e docu- 
mentonan ta haci mencion di mr. Eldon “Peppie” Sulvaran pa 
defende e acusado Sheryl Emelina, pero diabierna ta señora 
mr. Atena Sulvaran tabata presente. Abogado mr. Ulrich 
Dickens ta pa e defensa di e acusado Sergio Francillon y 
abogadonan mr. Paula Janssen y mr. G. Spong pa defende 
acusado Gregory Gonzales. Fiscal na nomber di Ministerio 
Publico ta señora mr. dr. Clarelli Hato Willems MBA. E hues 
cu ta guia e seccion aki ta mr. J. Snitker. Conclusion di trata- 
mento di e caso diabierna ta cu dia 31 di maart pa 10.30or 
lo continua cu tratamento di e caso, posiblemente den 
proforma, siendo cu riba contenido lo ta 5 di mei 2023. 


Gonzales, Emelina y Francillon ta insisti cu nan ta inocente 

WILLEMSTAD - Un caso di sumo actualidad trata den 
sala di corte diabierna (estilo regi) ta esun cu ta concerni e 
sospechosonan Sheryl Emelina, Sergio Francillon y Gregory 
Conzales ‘Chayen’. E ciudadanonan Sheryl Emelina (48 
aña di edad) y e conocedo Gregory Gonzales kendenan te 
cu recien tabata den servicio di gobierno, actualmente ta 
sospecha di a tuma placa bou di mesa (entre otro cu entrega 
di permit pa cana cu arma di candela na Sergio Francillon). 
Asina ey cumpliendo cu algun fabor pa beneficia Sergio 
Francillon, kende ta un haitiano comerciante. 


E notorio Sergio Francillon ta den prizon di Koraal Specht 
cera. Estilo regi ta e tipo di tratamento di casonan den sala di 
corte, caminda hues ta probecha pa evalua con leu e inves- 
tigacion andando ta, como tal ta laga e sospechosonan na 
palabra, representantenan di Ministerio Publico (fiscalnan) 
y abogadonan pa expresa nan deseonan tocante documen- 
tonan cu falta ainda, testigonan cu ke scucha y pa final- 
mente yega na palabracion tocante fecha di e tratamento 
proforma y of riba contenido. Un detaye interesante ta cu e 
ciudadano Sergio Francillon ta un comerciante Haitiano di 
50 aña di edad, kende a keda haya culpabel den cendemento 
na candela di e edificio di Belasting na Regentesselaan. 


Ta Sergio Francillon ta e protagonista principal, el a keda 
sentencia y ta esun cu a duna encargo pa cende e edificio 


di belasting na candela y p’esey ta sintando un castigo den 
prizon. Awor e ta figura como esun cu a soborna Sheryl 
Emelina y Gregory Gonzales cu e sumanan, 2000 florin dia 
29 di november 2016, 10.000 florin dia 3 di april 2017, 1200 
florin dia 8 di augustus 2017, 600 florin dia 2 di november 
2018, 1500 florin dia 3 di mei 2019, mas 2 ticket ida di buelta 
pa Miami durante e periodo 5 pa 9 di december 2018. Den 
e documentonan di husticia ta menciona cu den e investiga- 
cion cu a haya e nomber ‘Golf’ cu a cumpra Gregory Gonzales 
den su calidad como hefe di e unit ‘Hoofd Bijzondere Wetten, 
como tal amtenar encarga cu persecucion, pero cu a cay 
pa e suma total di Nafl 15.300,—. Señora Sheryl Emelina 
tambe empleado publico, ta menciona como sospechoso y 
ta considera otro victima di soborno pa e mesun suma di 
Nafl. 15.300,— 


WILLEMSTAD - No por descuida cu COVID-19 pasobra e 
ta manera bichi cu ta multiplica silenciosamente te ora cu 
ripara cu el a infecta bo curpa ta laat. Cifranan ta demostra 
esey claramente y por nota esey na e cantidad di hende cu 
servicio di Salubridad ta raporta tur dia. Hulanda cu ta asumi 
su responsabilidad pa e islanan BES di forma responsabel 
y tin biaha di forma menos iresponsabel tambe riba cierto 
tereno, ta registra e tendencia di ocurencia di COVID-19. 


Corsou tambe tin cu observa esaki pasobra e frecuencia 
di vuelo entre Corsou y Boneiro ta pone cu tin intercambio 
diario enter biaheronan di nos dos islanan. 
Y si e promedio subi na Boneiro, chens ta cu e por afecta 
nos y cifranan a demostra cu e menasa a serio pasobra na 
november 5 hende a muri riba islanan BES cu ta cay bou di 
Hulanda. No tin cifra di december pasobra ta awor numa 
nos a danes januari. Ultimo siman di december e cantidad 
di hende cu a keda hospitalisa a bira 17 despues di tabata 
12 e luna anterior mientras den e prome dos dianan dje luna 
aki 9 hende a test positivo. 


Pa completa obra e virus a cuminsa varia y a haya primu cu 
prima cu nan ta yama Omicron BA2, ba4 y BA5. 


NO TA TEST TUR HENDE 
E maneho cu autoridadnan di salubridad a bin ta hiba for di 
dia cu COVID-9 a haci su entrada riba nos islanan a bin ta 
cambia. Por bisa cu el a bin a cambia of a adapta e maneho 
pero no ta test tur hende. Ta p’esey e cantidad di hende 
infecta ta mas halto cu e cifra cu gobierno ta duna oficial- 
mente y for di aña pasa e islanan a stop di raporta cuanto 
caso activo tin. 
E maneho a cambia for di caminda hendenan por a test 
pornada e caminda mester a paga y esey a efecto e entu- 
siasmo grandemente pa bay tuma un prik. Pa naturalesa 
Curasoleño no ta gusta tuma prik y si e tini cu paga pe, “eso 
es demaciado pedir hermano” manera e Cubano vernaculo 
lo bisa. 
Fo’i 5 di juni aña pasa e prik no ta gratis y por conta riba 
cinco dede cu ta stranhero lo ta mayoria di hende cu lo bay 
bay prik y esnan cu ke biaha. 


Tratamento di casonan Emelina, Francillon y Gonzales, estilo regi 


Mester vigila insidencia di Covid cu por pasa di Boneiro pa Corsou 

Fortaleza Pa Famia 


TUR hende muher mester wordo balora, muher ta nos mama, Dios a uza un muher pa trece nos Salbador na mundo. 
Dios a mira cu no ta bon pa e homber ta su so, Dios a traha e muher for di e homber pa asina e muher por ta hunto cu e 
homber pa yud’e den tur su responsabilidad nan. 


Esaki no ta nifica cu e homber mester tira tur responsabilidad riba e muher, ni maske e muher tin bon salario, e homber 
ta keda cabes di cas, pasobra esey ta un posicion cu Dios ta duna un homber den matrimonio y den su famia. 


E hende muher a wordo traha di un forma maraviyoso, e tin mas organo cu un homber, pasobra riba e mundo aki ta 
solamente muher por sali na estado, muher por carga baby 9 luna, y trece e baby na mundo, cu ayudo di Dios. 


Ta solamente un muher tin un matriz den cual un yiu por wordo forma, y su curpa ta habri milagrosamente p’e 
baby nace y solamente un muher tin pecho cu un baby por bebe lechi for di dje. 


P’esey pa imita un muher, fisicamente y mentalmente ta hopi dificil, y mas dificil ta tuma e posicion di muher den 
comunidad. Pero nos mester tene cuenta con riba henter mundo, hende muhe ta wordo maltrata, 
hende muher ta wordo mata, hende muher ta wordo bendi, tur esey ta desmostra na nos cu e plan 
di diabel contra hende muher no a termina. 


Laga nos no lubida e prome encuentro cu tabatin entre e muhe y diabel den paraiso, 
caminda tur cos a sali for di man, pero despues Dios den su misericordia a duna e muher e chens di trece nos 
Salbador na mundo. 


Poniendo asina hende muher na un lugar prestigioso riba mundo henter, un posicion di respet y honor. 
Ora un homber laga diabel gañ’e y kier haci manera ta muher e ta, e ta kibra su relacion cu Dios, 
pasobra e ta bay contra creacion y drenta un posicion di orguyo y rebeldia, cual ta abominabel den bista di Dios. 


Bienaventura ta e muher fiel na su esposo, su cas y su famia, bendiciona ta e muher cu ta alaba Dios tur momento y 
asina Dios su presencia ta move riba su bida. E muher mester somete su mes na su esposo, 
esey ta nifica duna tur cooperacion necesario, pa e bon funcion di matrimonio y famia. 


Asina anto, laga cada un di boso, tambe stima su esposa manera su mes,y e esposa percura, 
pa e respeta su esposo. (Efesionan 5;33) 


Ta para skirbi den e buki di Daniel Capitulo 11:37 cu lo tin un rey cu ta halsa su mes y cu no ta haci 
caso na deseo di muhernan. 


Nos ta drentando un tempo peligroso, caminda doctrina di diablo ta sali na cla, pa asina siña hende muher pa 
no tene relacion cu homber, pa asina desvia nan completo for di e proposito cu Dios a traha nan. 


Y si nos wak bon nan kier cuminsa cu e doctrina aki for di scol, for di ora e mucha ta chikito, p’e crece cu e mente 
corumpi, daña y asina evita di tur forma cu e parti di e multiplicacion di hende, 
no sigui su curso manera e palabra di Dios ta bisa. 


P’esey awor ta e tempo cu mas cu nunca nos mester cuida e ser cu ta hende muher, 
y evita di tur forma pa e no cay den trampa di e enemigo. 
Sinceramente, Pastor Marcel Balootje 


Nos mester balora hende muher, 
pasobra nan ta futuro di nos poblacion 

“Señor ta mi wardador, mi’n tin falta di nada 
Den cunucu di yerba berde e ta ponemi 
sosega. E ta hibami na awa trankil, 
Pa mi bolbe haña forsa”. - Salmo: 23 


Cu hopi tristesa pero conforme cu boluntad 
di Dios nos ta anuncia cu a bay laga nos den 
brasa di Señor 
Meixia Cen 
*06-11-1956 - †07-01-2023 


Casa: Rurang Cen 
Yiunan: Wulong Cen y Shuyi Cen 
WuBiao Cen 
Wuxing Cen y Juanna Wu 


Nieto(a)nan: Jia Yuan Cen 
Jing Yuan Cen 
Mila Ailin Cen 


Ta invita pa acto di despedida cu lo tuma 
lugar dialuna 16 di januari 2023 na Aurora 
Funeral Home di 2’or pa 4’or di atardi. Acto 
di cremashon lo tuma lugar den seno familiar. 
Despues di cremashon no ta ricibi bishiti di 
condolencia na cas. 


Señor ta mi Wardador, pues mi’n tin falta di nada. 
Den cunucu yen di yerba berde, E ta pone mi 
sosega. E ta hiba mi na awa trankil, pa mi bolbe 
haña forsa. 
Salmo 23:1-3. 


Cu profundo tristesa den nos curason nos ta 
participa fayecimento di nos ser hopi stima: 


Santiago Mario Kelly 
“Chago” 
*25 mei 1940 – †11 januari 2023. 


Su mayornan dfm: 
Stefanus Kelly y Catarina Kelly-Figaroa. 


Su esposa: 
sra Vda. Fernanda Faustina”Tina” Kelly-Scharbaay. 


Su yiunan: 
† Clark Paul Kelly. 
Jessica Krozendijk-Kelly y esposo Seever Krozendijk. 
Charles “Charlie” Kelly y Jarissa Dubero. 


Su nieto(a)nan: 
Charlisa Faro y Jair Maduro. 
Keaneeh y Jaydeeh Krozendijk. 
Charleston Kelly y Lourdjie Bertrand. 
Shanayah Kelly. 
Mescos cu nieto: Jeremy Leyba y Germaine 
Henriquez. 


Su bisaniëtonan su 3 piratanan: 
Jaylion - Jairson y Jaëden Maduro. 
Su comère stima manera subrina : Emy Leyba. 


Su rumannan: 
†Joseph y Celedonia Kelly 
†Juan y †Mariana Kelly y famia 
Cecilia y †Simon Kelly y famia 
†Prudencio Kelly 
Tool y Rosa Kelly y famia 
Tona y Hector Albertsz y famia 
Juanita y †Ronnie Croes y famia 
+Aymon y Nydia Kelly y famia 
Maria y +Haime Hochman y famia 
Dionisia y Leo Ras y famia 


su swa y cuñanan: 
†Chico Marquez y famia 
†Aura Rijna y famia 
†Francisca y †Alejandro Leyba y famia 
Genaro “Nay” y Seferina Scharbaay y famia 
Segundo “Dun” y †Teresita Scharbaay y famia 
†Alejandra ”Luly” y †Alex “Echi” Odor y famia 
Leon “Jon” y Olga Scharbaay y famia 
Cerila “Iri” y Ronnie Petronia y famia 


Su consuegronan: 
Shon Pe y Glenda Krozendijk-Kock. 
Nicolina Dubero-Ras. 


Su sobrino y sobrinanan, primo y primanan, 
ihanan, bisiñanan, amistadnan, conocirnan, su ex 
coleganan di Aruba Caribbean Hotel, Sheraton, 
Concorde, Wyndham, Westin y Marriott y tur 
demas famia ta invita pa acto di condolencia cu 
lo tuma lugar na Aurora Funeral Home dialuna 
16 di Januari di 9’or te cu 10.30 di mainta sigi pa 
ceremonia di despedida. 


Cremacion ta tuma lugar den seno familiar. 
Enves di flor of krans famia lo aprecia si por haci 
un donacion pa un bon causa. 


Nos disculpa si den nos tristesa nos por a lubida di 
menciona un of otro persona. 


Ta duel nos cu nos no por ricibi bishita di 
condolencia na cas. 


“Señor ta mi wardador, mi’n tin falta di nada. 
Den cunucu di yerba berde e ta ponemi sosega. 
E ta hibami na awa trankil, pa mi bolbe haña 
forsa”. - Salmo: 23 


Cu dolor na nos curason, nos ta participa 
fayecimento di nos ser stima: 
Sra. Christiane Brice 
Cariñosamente yama “Christina” 
*10-10-1937 - †13-01-2023 


Acto di entiero lo wordo anuncia despues 


Cu inmenso tristesa na nos curason, pero 
agradecido pa tur lo ke ela nifica pa nos, 


Sra. Beata M. Burne, famia Naar y famia Hoek ta 
anuncia fayecimento di: 
Robert Elias Naar 
Mihor conoci como: “Oby” 
*25-03-1941 Aruba 
† 14-01-2023 Nijmegen, Hulanda 


Oportunidad pa manda condolencia via email: 


anna.naar@gmail.com 


Acto di despedida lo tuma lugar despues na 
Nijmegen, Hulanda 


“Señor ta mi wardador, m’n tin falta di nada 
Den cunucu di yerbe berde e ta ponemi sosega. 
E ta hibami na awa trankil, Pa mi bolbe haña 
forsa”. - Salmo: 23 


A bai sosega: 


Sharlin Y. Paskel 
*25-08-1968 †14-01-2023 


Acto di despedida lo wordo anuncia despues. 


Na nomber di famia di 
Lourens (Denchi) 
Werleman (dfm) 


kier a gradici huisarts dr. R. Anthony y dr. nan 
na warda y dr. Vis pa e trato y atenshon na tur 
momento ricibi. Verpleegsternan di Wilhelmina 
Kanker Fonds: Soraida, Sandra, Lola, Laura, 
Arrelys y Debbie. 


Tambe di Trinity verzorging: 
Kimberly y Guido pa e atenshon y cariño brinda 
na e patient Lourens. “Denchi”. 


Tambe na cada individual 
cu nan sosten den dia nan aki. 


Alavez ta anuncia cu lo bay tin 3 santo sacrificio 
di misa dialuna 16, diaranzon 18 y diasabra 21 
januari 2023. Orario 7.00pm na Misa Immaculada 
Concepcion na Santa Cruz.” 


On behalf of Family Jim 


we would like to express our gratitude to all 
our families & friends in Aruba and abroad, 
colleagues, neighbors, and others for your support during the 
Illnesses, passing, and burial of our parents: 


Yick On Jim 
Mei Ying Yau 
*August 8, 1927 
*December 11, 1937 
†December 19, 2022 
†December 29, 2022 


Those we love don’t go away; they walk beside us every day! 


Madel, Michael, Anne, & Robert Jim 


On behalf of St. Wit Gele Kruis, St.Thuiszorg & Hope Foundation, 
we thank you for the outpouring of donations. Your generosity will never be forgotten. 

Pero esnan cu confia den 
señor lo haya forsa renoba, ma lo bula bay 
ariba cu hala manera Aguila. 
Nan ta cana sin cansa, nan ta cana sin 
perde rosea. Isaias 40: 31 


Cu dolor na nos curason, 
nos ta participa fayecimento 
inesperadamente di nos ser stima: 
Austin D. Illes 
*28-11-1998 - †13-01-2023 


“WEAKNESS IS A CHOICE” 


Acto di entiero lo wordo anuncia despues 


“Señor ta mi wardador, 
mi’n tin falta di nada. Den cunucu di yerba 
berde e ta ponemi sosega. 
E ta hibami na awa trankil, 
pa mi bolbe haña forsa”. 
Salmo: 23 


Cu profondo tristeza, pero conforme 
cu boluntad di Dios, nos ta anuncia 
fayecimento di: 
Corina Astrid 
Benjamina 
Milliard-Boekhoudt 
*31-03-1958 - †13-01-2023 


Acto di entiero lo wordo anuncia despues 


“Señor ta mi wardador, m’n tin falta di nada 
Den cunucu di yerbe berde e ta ponemi sosega. 
E ta hibami na awa trankil, 
Pa mi bolbe haña forsa”. 
Salmo: 23 


A bai sosega den brasa di Señor: 


Linda Veronica Wolff 
Conoci como: ”Choling of Ling” 
*09-05-1955 †11-01-2023 


Na nomber di su: 
Tata: 
†Jose Maria Wolff 


Mama: 
†Juana Veronica Wolff 


Ex esposo: Yoel Robbins 


Rumannan: 
†Pacifico Wolff y Pascualita Tromp 
†Jose Gregorio Wolff 
Mauricio Wolff y Lucianita Dirksz 
†Catharina Wolff 
Nicolas wolff y Sra. 
Filomena ( mena) Wolff y †Guillermo Figaroa 
Marianita ( Inees ) Wolff 
Johanes Wolff y Sra. 


Ex cuña: Clara Tromp 


Sobrina y sobrinonan: 
†Shirley Wolff 
Swinda Wolff 
Richard Wolff y Katiejan Basarat 
Catharina Wolff 
Jorge Wolff y famia 
Carina Winterdaal y famia 
Julissa Anthony Figaroa y esposo Ryan Anthony 
Jelitza Figaroa 
Raoul Wolff y famia 
Stephanie Wolff 
Elvis Croes y Jeffrey Brakenhoff 
Kevin Croes y famia 
Pacifico Sense y famia 
Kimberly Croes y famia 
Nathaly Maduro y Stephan Thijsen 
Cary -Ann Figaroa y Brandon Cardona 
Tessa Wolff 
Hafieza Wolff 
Xavier Gnali 


Sobrina nieta: 
Naliyah Thijsen 


Tanta y omonan, prima y primonan, padrino y 
madrinanan, comer y comperanan. 


Su ihanan: 
Darlene Henriquez - Giel y Esposo 
Mackenley Louis Jeune 
Paula Izabella Robbins 


Gang di campa riba riff y domino 
Ex coleganan di La Linda y Botica del Pueblo 
Ex integrantenan di Lirios del campo, The New 
Dimension, Placentero Ritmo y Cuerde, catachi y 
demas gruponan cu e la jega di forma parti. 


Amistadnan di cas: Edseline, Sharine, Linda, Ferdinand, 
Nori, Julio, Anni, Jonas, Marcelo, Adalberto, karel, paula 
y demas amistadnan cu ta hopi pa menshona. 


Amigonan musico / cantantenan cu ta hopi pa 
menshona, Su mascota nan cu e la stima Sofia y Tarzan 


Demas famianan: 
Wolff, Tromp, Figaroa, Arends, Dijkhoff, Robbins,Donata, 
Farro, de Mei, Giel, Rafael, Gomez, Gonsalez, Croes, 
Winterdaal, Sence, Clara, Ribeiro, Anthony, Ngali, 
Maduro, Blanco, Basarat, Stede si den tristesa nos por a 
lubida algun famia nos kier a pidi pa disculpa nos 


Ta deseo di famia pa bin bisti na colornan colorido. 


Ta invita pa acto di condolencia y despedida cual lo 
tuma lugar na Aurora Funeral Home Diaranson 18 di 
januari 2023 di 6:00 pm pa 9:00 pm. Cremacion lo tuma 
lugar den seno familiar. 


“Dios ta amor... y amor ta Dios, maske mi no ta 
na e mundo aki, tur dia lo mi ta banda di boso 
Curazon, mi por stens di loke Señor ta hasi”. 
Salmo 33 


Cu dolor na nos curason, pero conforme cu 
boluntad di Dios, nos ta participa fayecimento di 
nos ser stima: 


Theresa de J. Faro 
Cariñosamente yama “Susita, Chuchi of 
Tanchita” 
*15-10-1928 - †12-01-2023 


Na nomber di su mayoranan: 
†Isidoro Faro y †EstelLa Faro de Cuba 


Rumanan: 
Alicia Krozendijk-Faro y †Juan Krozendijk y yiunan 
†Silvester Faro y yiu Ingrid Faro 
†Carmen Roza-Faro y †Nicasio Roza y yiunan 
†Aldemaro Faro y †Stella Faro Almary y yiunan 
†Inocencio Faro y yiunan 
†Primitivo Faro y Serafina Faro Faro y yiunan 
†Veneranda Kelly- Faro y Hose Kelly y yiunan 


Su sobrina(o)nan, sobre sobrina(o)nan,prima y 
primonan comer y compernan, tur su ihanan, 
bisina y conocirnan y demas famia 


Demas famia: Faro, Krozendijk, Roza, Almary, 
Kelly, Kock, Jacobs, De Jongh, Hoyos, Tromp, 
Britten, De Cuba, Ellis, Gomez, Maduro, Dirksz, 
Croes, Franken, Koolman, Vrolijk, Loopstok 


Ta invita pa acto di entiero cual lo tuma lugar na 
Misa Sta Anna na Noord diaranson 18 di januari 
2023 di 2’or pa 4’or di atardi. 


Nos difunto stima lo reposa na cas Sabana Liber 
13 di 12:30 pa 1:30 di merdia. 
Condolencia lo tuma lugar na Aurora Funeral 
Home diamars 17 di januari 2023 di 7’or pa 9’or 
di anochi. 


Despensa si den nos tristesa nos a lubida di pone 
algun miembro di famia. 


“Dios ta amor... y amor ta Dios, maske mi no ta 
na e mundo aki, tur dia lo mi ta banda di boso 
Curazon, mi por stens di loke Señor ta hasi”. 
Salmo 33 


Cu dolor na nos curason, nos ta participa 
fayecimento di nos ser stima: 


Victor de los Santos 
Cariñosamente yama “Padrino” 
*25-03-1954 - †03-01-2023 


Den nomber di su: difunto mama y tata 


Ex pareja: 
Mirella Concepcion Plasencia y Famia 


Como su mamá: 
Greta Croes y famia 


Ruman: 
Ana Maria De los Santos y dimas ruman y famia 
nan na República Dominicana 


Sobrina: 
Maria Cristina de la Rosa y demás familiares 


Iha nan: 
Cleonicole Heyliger 
Ann-Marie Heyliger 
Leonard Heyliger 
Bryan 


Conpadre y conmadre: 
Ligia Tromp y Roberto Heyliger y famia 


Bon amigo y compañero di trabow: 
Joaquín Díaz RefrigParts 


Amigonan: 
Josefina y Rey Meija y famia, Niurka y hijas,Elisa 
Tromp y famia, Sandy y Famia, Marti, Victoria, 
Luisa, Nacy y dimas amigo nan y conocir nan 


Ta invita pa acto di condolencia y despedida 
cual lo tuma lugar na Aurora Funeral Home 
diamars 17 di januari 2023 di 2’or pa 4’or di 
atardi. Cremacion lo tuma lugar despues. 


Nos disculpa si por a lubida algun famia of 
conocir. 


